Teisipäevast peatatakse räimepüük Ida-Viru maakonnas | Maaeluministeerium
Avaleht Uudised Teisipäevast peatatakse räimepüük Ida-Viru maakonn...
Teisipäevast peatatakse räimepüük Ida-Viru maakonnas
2. juuni 2014 - 12:28
Ida-Viru maakonnas on räimepüük ja kastmõrdadega kalapüük alates 3. juunist peatatud.
Põllumajandusminister Ivari Padar allkirjastas täna käskkirja, millega peatab alates 3. juunist räimepüügi ja kastmõrdadega kalapüügi Ida-Viru maakonnas, sest räime lubatud aastasaak on piirkonnas ammendunud.
Pühapäeva, 1. juuni seisuga on Ida-Viru maakonna kaluri kalapüügilubade alusel tänavu püütud vähemalt 1044,5 tonni räime. Piirkonna lubatud aastane väljapüük on ligi 1031,8 tonni. Sellega on piirkonnale lubatud aastane räimesaak ammendunud ning kalapüügiseaduse (§ 9 lg 6) kohaselt tuleb püük peatada.
Kutselise kalapüügi peatamise käskkiri avaldatakse täna Ametlikes Teadaannetes ning jõustub teisipäevast, 3. juunist.
02.04.2020|Maaeluministeerium
01.04.2020|Maaeluministeerium
Põllumajandusministri käskkiri nr 84, 2. juuni 2014
Püügi sulgemine ja taasavamine